Document ID: 32002R0620

Κανονισμός (ΕΚ) αριθ. 620/2002 της Επιτροπής
της 11ης Απριλίου 2002
για την αναστολή της έκδοσης πιστοποιητικών επιστροφής βάσει εβδομαδιαίων αιτήσεων για εμπορεύματα μη υπαγόμενα στο παράρτημα Ι της συνθήκης, όπως προβλέπεται από το άρθρο 8 παράγραφος 8 του κανονισμού (ΕΚ) 1520/2000
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 3448/93 του Συμβουλίου, της 6ης Δεκεμβρίου 1993, για τον καθορισμό του καθεστώτος συναλλαγών που εφαρμόζεται για ορισμένα εμπορεύματα που προέρχονται από τη μεταποίηση γεωργικών προϊόντων(1), όπως τροποποιήθηκε τελευταία από τον κανονισμό (ΕΚ) αριθ. 2580/2000(2),
τον κανονισμό (ΕΚ) αριθ. 1520/2000 της Επιτροπής, της 13ης Ιουλίου 2000, για τη θέσπιση κοινών λεπτομερών κανόνων εφαρμογής του συστήματος επιστροφών κατά την εξαγωγή και των κριτηρίων καθορισμού του ύψους τους, για ορισμένα γεωργικά προϊόντα, εξαγόμενα υπό μορφή εμπορευμάτων μη υπαγομένων στο παράρτημα Ι της συνθήκης(3), όπως τροποποιήθηκε τελευταία από τον κανονισμό (ΕΚ) αριθ. 595/2002(4), και ιδίως το άρθρο 8 παράγραφος 8,
Εκτιμώντας τα ακόλουθα:
(1) Τα αθροιστικά ποσά των πιστοποιητικών επιστροφής που μπορούν να εκδοθούν βάσει των κοινοποιήσεων των κρατών μελών, σύμφωνα με το άρθρο 8 παράγραφος 2 τέταρτο εδάφιο και βάσει, σήμερα, του άρθρου 8 παράγραφος 8 του κανονισμού (ΕΚ) 1520/2000, μπορεί να μην επιτρέψουν στην Ευρωπαϊκή Ένωση την τήρηση των διεθνών δεσμεύσεών της.
(2) Κατά συνέπεια, πρέπει να ανασταλεί η έκδοση πιστοποιητικών επιστροφής, όπως προβλέπεται στο άρθρο 8 παράγραφος 8,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η έκδοση των πιστοποιητικών που ζητήθηκαν από τις 8 Απριλίου 2002, σύμφωνα με τους όρους του άρθρου 8 παράγραφος 8, αναστέλλεται.
Άρθρο 2
Ο παρών κανονισμός αρχίζει να ισχύει στις 12 Απριλίου 2002.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 11 Απριλίου 2002.

Labels: 3
17
6